钦定古今图书集成/理学汇编/学行典/第253卷 > 黄应干
## 钦定古今图书集成/理学汇编/学行典/第253卷 > 黄应干

按《处州府志》：“黄应干，字汉冲，号冲宇，性至孝，慷慨好
施。早失怙，其母暨祖母四世孀居，抚之成立，奉事极
敬养，族里咸称其孝。时乡先生高凤梧尤重之。业儒
不售，立志行阴德，以启后昆。捐金赈恤，力可为济者，
凡死丧婚娶之类，无不勉助之。偶一年腊月二十七
日，道得金，守候以还，失者感谢而去，遂生子大会，博”
学淹贯，膺岁荐为汤溪学正，讲明经术，教铎尤著，而
“诸孙振振，皆厚德之报也。”